
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

312. Υγειονομικοί, όροι τους οποίους πρέπει να πληρούν τα έμβρυα 
βοοειδών που αποστέλλονται στην Ελλάδα απο άλλα Κράτη- 
Μέλη (Κ-Μ) των Ευρωπαϊκών Κοινοτήτων (Ε-Κ) ή εισάγο- 
νται σ’ αυτήν από τρίτες χώρες, όπως επίσης και τα έμβρυα 
βοοειδών που αποστέλλονται από την Ελλάδα προς τα άλλα 
Κράτη-Μέλη (Κ-Μ) των Ευρωπαϊκών Κοινοτήτων (ΕΚ), σε 
συμμόρφωση προς την Οδηγία 89/556/ΕΟΚ του Συμβου¬ 


λίου». 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 309/91 αρμοδιότητας Υπουργείου 
Τουρισμού. 2 

ΑΠΟΦΑΣΕΙΣ 

Έγκριση πρωτοκόλλου 4ης Συνόδου Μικτής Ελληνο-Πολωνικής 
Επιτροπής οικονομικής, βιομηχανικής και τεχνικής συνεργα¬ 
σίας (Αθήνα, 19.4.1991). 3 

Έγκριση εξαίρεσης από την εφαρμογή των διατάξεων του ΑΝ 
1611 /50 στους λογαριασμούς ταμιακής διαχείρισης και δια¬ 
θεσίμων των εκκλησιαστικών νομικών προσώπων που υπά¬ 
γονται στο διαχειριστικό έλεγχο του ΟΔΔΕΠ. 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 312 (1) 


Υγειονομικοί, όροι τους οποίους πρέπει να πληρούν τα έμβρυα βοοειδών 
που αποστέλλονται στην Ελλάδα απο άλλα Κράτη-Μέλη (Κ-Μ) των 
Ευρωπαϊκών Κοινοτήτων (Ε-Κ) ή εισάγονται σ’ αυτήν από τρίτες 
χώρες, όπως επίσης και τα έμβρυα βοοειδών που αποστέλλονται 
από την Ελλάδα προς τα άλλα Κράτη-Μέλη (Κ-Μ) των Ευρωπαϊ¬ 
κών Κοινοτήτων (ΕΚ), σε συμμόρφωση προς την Οδηγία 89/556/ 
ΕΟΚ του Συμβουλίου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α. Του άρθρου 1 παρ. 1,2 και 3 του Ν. 1338/1983 «Εφαρμογή του 
κοινοτικού δικαίου» (Α' 34) όπως έχει τροποποιηθεί με το άρθρο 6 του 
Ν. 1440/1984 «Συμμετοχή της Ελλάδος στο κεφάλαιο, στα αποθεμα- 
τικά και στις προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητος Άνθρακος και Χάλυβος και του 
Οργανισμού Εφοδιασμού ΕΥΡΑΤΟΜ» (Α' 70), με το άρθ. 7 του Ν. 
1775/88 «Εταιρείες παροχής επιχειρηματικού κεφαλαίου και άλλες 
διατάξεις (Α/101) και το άρθ. 65 του Ν. 1892/1990» Για τον εκσυγ¬ 
χρονισμό και την οινάπτυξη και άλλες διατάξεις (Α/101). 

β. Του άρθρου 20 παρ. 4 του Ν. 248/1914 «Περί οργανώσεως της 
Ζωοτεχνικής και Κτηνιατρικής Υπηρεσίας (Α' 110) όπως προστέθηκε 
με το άρθρο μόνο του Α.Ν. της 23.1.1936,(Α' 47). 

Την Οδηγία 89/556 του Συμβουλίου της 25ης Σεπτεμβρίου 


1989» για τον καθορισμό των υγειονομικών όρων που διέπουν το ενδο¬ 
κοινοτικό εμπόριο και τις εισατγωγές εβμρύων κατοικίδιων βοοειδών». 

(ΕΕ αρ. Ε302 της 19.10.89 σελ. 1). 

3. Την υπ’ αριθ. Υ 1250/15.1.1991 απόφαση του Πρωθυπουργού» 
Συμπλήρωση της υπ’ αριθ. Υ 1201/5.10.1990 απόφασης του πρωθυ¬ 
πουργού» (Β' 10). 

4. Την 232/1991 γνωμοδότηση του Συμβουλίου της Επικράτειας 
μετά από πρόταση του Υπουργού Γεωργίας και του Υπουργού Αναπλη¬ 
ρωτή Εθνικής Οικονομίας, αποφασίζουμε: 

ΚΕΦΑΛΑΙΟ I 
Γενικές Διατάξεις 
Άρθρο 1 

(Άρθρο 1 Οδηγίας 89/556/ΕΟΚ) 

Σκοπός 

1. Με το παρόν διάταγμα θεσπίζονται διατάξεις που καθορίζουν τους 
υγειονομικούς όρους, τους οποίους πρέπει να πληρούν τα νωπά και κα- 
τεψυγμένα έμβρυα βοοειδών που αποστέλλονται στην Ελλάδα από 
Κ.Μ. των Ε.Κ. ή εισάγονται σ’ αυτή από τρίτες χώρες και τα έμβρυα 
βοοειδών που αποστέλλονται από την Ελλάδα προς τα Κ.Μ. των Ε.Κ. 
σε συμμόρφωση προς την πιο πάνω Οδηγία 89/556/ΕΟΚ. 

2. Το παρόν διάταγμα δεν εφαρμόζεται στα έμβρυα που προέρχονται 
απο γονιμοποίηση ΙΝ νίΤΚΟ, ούτε στα έμβρυα που υποβάλλονται σε 
επιλογή βάσει του φύλου (5ΕΧΙΝΟ), σε διχοτόμηση (ΤΨΙΝΙΝΟ), κλω- 
νισμό (ΟΕΟΝΙΝΟ), ή σε κάθε άλλο χειρισμό που επηρεάζει την ακεραιό¬ 
τητα της διαφανούς ζώνης του έμβρύου. 

^ Άρθρο 2 

(άρθρο 2 Οδηγίας 89/556/ΕΟΚ) 

Ορισμοί 

Για την εφαρμογή του παρόντος διατάγματος ισχύουν, εφόσον χρειά¬ 
ζεται, οι ορισμοί που περιλαμβάνονται στα άρθρα 3 και 16 του π.δ. 
125/1986 (Α'43). 

Κατά την έννοια του παρόντος διατάγματος νοείται επίσης ώς: 

α) - Έμβρυο: το αρχικό στάδιο ανάπτυξης κατοικίδιου βοοειδούς, 
όταν είναι δυνατόν να μεταφερθεί σε αγελάδα δέκτη. 

β) - Ομάδα συλλογής εμβρύων: μια επίσημα εγκεκριμμένη ομάδα 
τεχνικών ή δομή, εποπτευόμενη από κτηνίατρο ομάδας, η οποία είναι 
αρμόδια για τη συλλογή, την επεξεργασία και την αποθήκευση εμβρύων 
σύμφωνα με τους όρους που προβλέπονται στο παράρτημα Α. 

γ) Κτηνίατρος Ομάδας: ο κτηνίατρος που είναι υπεύθυνος για την 
εποπτεία της ομάδας συλλογής εμβρύων σύμφωνα με τους όρους που 
προβλέπονται στο παράρτημα Α. 

δ) Παρτίδα εμβρύων: η ποσότητα εμβρύων που προέρχεται από μία 
μόνο συλλογή και από τον ίδιο δότη και η οποία καλύπτεται από ένα 
μόνο πιστοποιητικό. 

ε) - Χώρα συλλογής: το κράτος μέλος ή η τρίτη χώρα όπου παράγο¬ 
ντα:, συλλέγονται, υφίστανται επεξεργασία και ενδεχομένως αποθηκεύ¬ 
ονται τα έμβρυα και από όπου αποστέλλονται σε κράτος μέλος. 

στ) Εγκεκριμένο διαγνωστικό εργαστήριο: ένα εργαστήριο που ευρί- 
σκεται στο έδαφος κράτους μέλους ή τρίτης γώρας και έγει εγκριθεί από 

την αρμόδια κτηνιατρική αρχή για να εκτελεί τις διαγνωστικές εξετά¬ 
σεις που προβλέπονται από το παρόν προεδρικό διάταγμα. 

ΚΕΦΑΛΑΙΟ II 

Συναλλαγές της Ελλάδος με τα άλλα Κ.Μ. των Ε.Κ. 

Άρθρο 3 

(Άρθρο 3 οδηγίας 89/556/ΕΟΚ) 

Τα έμβρυα βοοειδών στις συναλλαγές μεταξύ της χώρας μας και των 
άλλων Κρατών Μελών, πρέπει απαραίτητα να πληρούν τους ακόλου¬ 
θους όρους: 

α) Να έχουν συλλφηθεί με τεχνητή σπερματέγχυση με σπέρμα απερ- 
ματοδότη ταύρου ενός κέντρου συλλογής σπέρματος όπως ορίζεται στο 
άρθρο 2 περίπτ. β του π.δ. 316/1990 (Α' 130). 

Μπορεί να επιτρεπεί το εμπόριο εμβρύων ορισμένων συγκεκριμένων 
φύλων βοοειδών που έχουν συλληφθεί κατόπιν φυσικής οχείας από ταύ¬ 
ρους, των οποίων η κατάσταση της υγείας πληροί τα οριζόμενα στο πα¬ 
ράρτημα Β του παρόντος διατάγματος, σύμφωνα με την κοινοτική δια¬ 
δικασία του άρθρου 18 της οδηγίας 89/556/ΕΟΚ. 

β) Να έχουν συλλεγεί από βοοειδή, των οποίων η κατάσταση της 
υγείας πληροί τα οριζόμενα στο παράρτημα Β του πρόντος διατάγμα¬ 
τος. 

γ) Να έχουν συλλεγεί, υποστεί επεξεργασία και αποθηκευθεί από 
ομάδα συλλογής εμβρύων εγκεκριμένη σύμφωνα με το άρθρο 5. 

δ) Να έχουν συλλεγεί, υποστεί επεξεργασία και αποθηκευθεί από την 
Ομάδα συλλογής εμβρύων σύμφωνα με το παράρτημα Α του παρόντος 
διατάγματος. 

ε) κατά τη μεταφορά τους προς τη χώρα προορισμού να συνοδεύονται 
από υγειονομικό πιστοποιητικό σύμφωνα με το άρθρο 6 παραγρ. 1 του 
παρόντος. 

Άρθρο 4 

(Άρθρο 4 Οδηγίας 89/556/ΕΟΚ) 

Απαγορεύεται έως την 31 Δεκεμβρίου 1992, η εισαγωγή στη χώρα 
μας νωπών εμβρύων βοοειδών από Κράτη Μέλη που διενεργούν εμβο¬ 
λιασμούς κατά του αφθώδους πυρετού. 

Επιτρέπεται η εισαγωγή κατεψυγμένων εμβρύων βοοειδών από 
κράτη μέλη που εμβολιάζουν κατά του αφθώδους πυρετού εφόσον: 

α) Οι δότες προέρχονται από εκμετάλλευση, στην οποία δεν έχουν 
επιβληθεί μέτρα απαγόρευσης ή απομόνωσης σύμφωνα με το π.δ. 125/ 
1986 (Α' 43) και στην οποία κανένα ζώο δεν έχει εμβολιασθεί κατά του 
αφθώδους πυρετού τριάντα ημέρες πριν από τη συλλογή. 

β) Τα έμβρυα έχουν αποθηκευθεί υπό εγκεκριμένους όρους επί ελάχι¬ 
στο χρονικό διάστημα 30 ημερών πριν από την αποστολή. 

Άρθρο 5 

Άρθρο 5 Οδηγίας 89/556/ΕΟΚ) 

1. Η έγκριση που αναφέρεται στο άρθρο 3 περίπτ. γ και αφορά τις 
ομάδες συλλογής εμβρύων της χώρας μας, χορηγείται μόνο εφόσον τη¬ 
ρούνται οι διατάξεις του παραρτήματος Α κεφάλαιο I και εφόσον η 
ομάδα συλλογής εμβρύων είναι σε θέση να τηρεί τις λοιπές διατάξεις του 
παρόντος διατάγματος. 

Για κάθε σημαντική μεταβολή στην οργάνωση της ομάδας πρέπει να 
ειδοποιείται η αρμόδια περιφερειακή κτηνιατρική υπηρεσία. 

Η έγκριση της ομάδας πρέπει να χορηγείται εκ νέου όταν αντικαθί¬ 
σταται ο κτηνίατρος ομάδας ή όταν πραγματοποιούνται σημαντικές αλ¬ 
λαγές στην οργάνωση της ομάδας ή στα εργαστήρια και τις εγκαταστά¬ 
σεις της και πληρούνται οι όροι. 

Η αρμόδια περιφερειακή δ/νση Κτην/κής, ελέγχει την τήρηση των 
διατάξεων αυτών και μεριμνά για την ανάκληση της έγκρισης όταν 
παύσουν να τηρούνται μία ή περισσότερες διατάξεις. 

2. Κάθε νομικό ή φυσικό πρόσωπο που προτίθεται να συγκροτήσει 
ομάδα συλλογής εμβρύων, εγκεκριμένη από υγειονομική άποψη για 
εμπορία με τα άλλα Κ-Μ, σύμφωνα με το παρόν άρθρο, πρέπει να υπο¬ 
βάλλει στην οικεία Νομαρχιακού επιπέδου Κτηνιατρική αρχή, σχετική 
αίτηση στην οποία θα δηλώνονται: 

α) η διεύθυνση κατοικίας του αιτούντος. 

β) η διεύθυνση κατοικίας του υπογράφοντος υπευθύνου κτηνιάτρου 
της ομάδας συλλογής εμβρύων. 


γ) η έδρα των μονίμων εργαστηριακών εγκαταστάσεων της ομάδας 
συλλογής εμβρύων. 

δ) η περιοχή όπου θα ασκεί τις δραστηριότητές της η ομάδα συλλο¬ 
γής εμβρύων και σε περίπτωση που υπάρχει κινητό εργαστήριο, ή έδρα 
του μονίμου εργαστηρίου της ομάδας συλλογής με την οποία βρίσκεται 
πάντοτε σε επαφή. 

Η αίτηση θα συνοδεύεται από: 

α) Ονομαστικό κατάλογο με πλήρη στοιχεία όλων των μελών που 
απαρτίζουν την ομάδα συλλογής και σύντομα βιογραφικά σημειώματα 
για την επαγγελματική τους κατάρτιση. 

β) Σχεδιάγραμμα των μονίμων εργαστηριακών εγκαταστάσεων με 
λεπτομερή περιγραφή των χώρων της μονάδας συλλογής εμβρύων. 

γ) Έγκριση καταλληλότητας του κινητού εργαστηρίου μεταφοράς 
εμβρύων που εκδίδεται από την αρμόδια Δ/νση Κτηνιατρικής. 

δ) Απαρίθμηση και περιγραφή του μηχανολογικού εξοπλισμού, των 
ειδικών συσκευών και οργάνων του μονίμου ή κινητού εργαστηρίου. 

ε) Υπεύθυνη δήλωση του υπευθύνου κτηνιάτρο ομάδας, ότι αναλαμ¬ 
βάνει την εποπτεία της ομάδας συλλογής εμβρύων σύμφωνα με τους 
όρους που προβλέπονται στο παρόν διάταγμα. 

3. Το αίτημα εξετάζεται από Επιτροπή η οποία αποτελείται από: 
α) Έναν κτηνίατρο της οικείας δ/νσης Κτηνιατρικής του νομού, 
β) Δύο κτηνιάτρους ειδικούς σε θέματα συλλογής, επεξεργασίας, 

αποθήκευσης και μεταφοράς εμβρύων, οι οποίοι προτείνονται από την 
αρμόδια Δ/νση Κτηνιατρικής του Υπουργεία Γεωργίας. 

4. Η παραπάνω τριμελής πρωτοβάθμια επιτροπή ύστερα από επιτό¬ 
πια εξέταση των εργαστηριακών μονίμων και κινητών εγκαταστάσεων 
για τη διαπίστωση ύπαρξης των απαραίτητων προϋποθέσεων του παρό¬ 
ντος διατάγματος προτείνει στον Νομάρχη με σχετικό πρακτικό τη χο- 
ρήγηση ή μή, της άδειας λειτουργίας από υγειονομικής κτηνιατρικής 
πλευράς. Οι αποφάσεις της επιτροπής αυτής λαμβάνονται κατά πλειο- 
ψηφίας. 

5. Στην περίπτωση απορριπτικής απόφασης του Νομάρχη συγκρο¬ 
τείται, μετά από αίτηση του εδιαφερομένου, πενταμελής δευτεροβάθμια 
επιτροπή, η οποία αποτελείται απο: 

α) Τον Προϊστάμενο της οικείας Δ/νσης Κτηνιατρικής του νομού ή 
τον νόμιμο αναπληρωτή του. 

β) Ένα κτητίατρο που προτείνεται από τον εδιαφερόμενο. 
γ) Τρΐίς εξειδικευμένους κτηνιάτρους υπαλλήλους του Υπουργείου 
Γεωργίας, άλλων Ιδρυμάτων ή φορέων, που ορίζονται από την αρμόδια 
Δ/νση Κτηνιατρικής του Υπουργείου Γεωργίας. 

Η πρόταση της δευτεροβάθμιος επιτροπής για τη χορήγηση ή μή της 
άδειας λειτουργίας από υγειονομικής κτηνιατρικής πλευράς λάμβάνεται 
κατά πλειοψηφία και είναι τελεσίδικη. 

6. Οι πρωτωβάμιες και δευτερροβάθμιες επιτροπές συγκροτούνται 
με απόφαση του οικείου Νομάρχη, ο οποίος υπογράφει και την απόφαση 
χορήγησης ή ανάκλησης της άδειας λειτουργίας από υγειονομικής κτη¬ 
νιατρικής πλευράς", έπειτα από σχετική εισήγηση της Δ/νσης Κτηνια¬ 
τρικής, η οποία ενεργεί βάσει των αποτελεσμάτων της εξέτασης των 
επιτροπών. 

7. Η απόφαση του Νομάρχη, κοινοποιείται στην αρμόδια δ/νση Κτη¬ 
νιατρικής του Υπουργείου Γεωργίας για τη χορήγηση του αριθμού μη¬ 
τρώου, της ομάδας συλλογής εμβρύων. 

8. Όλες όι εκγεκριμένες ομάδες συλλογής εμβρύων καταχωρούνται 
σε ειδικό μητρώο με μέριμνα της παραπάνω Δ/νσης του Υπουργείου 
Γεωργίας και στην κάθε μιά δίνεται αριθμός κτηνιατρικού μητρώου. 

Η παραπάνω υπηρεσία κοινοποιεί τον κατάλογο των ομάδων συλλο¬ 
γής εμβρύων με τους αντίστοιχους αριθμούς κτηνιατρικού μητρώου 
στις αρμόδιες αρχές των άλλων κρατών μελών και στην επιτροπή των 
Ε.Κ., στις οποίες γνωστοποιεί κάθε τυχόν τροποποίηση του κατάλογου 
αυτού. 

Άρθρο 6 

(άρθρο 6 οδηγίας 89/556/ΕΟΚ) 

1. Κάθε παρτίδα εμβρύων βοοειδών πρέπει να συνοδεύεται από 
υγειονομικό κτηνιατρικό πιστοποιητικό, το οποίο συντάσσεται από τον 
επίσημο κτηνίατρο του κράτους μέλους συλλογής, σύμφωνα με το υπό¬ 
δειγμα του παραρτήματος Γ.' 

Για κάθε αποστολή εκδίδεται χωριστό πιστοποιητικό. 

2. Το υγειονομικό πιστοποιητικό πρέπει: 

α) να αποτελείται από ένα μόνο φύλλο και να συντάσσεται σε μία απο 
τις επίσημες γλώσσες του κράτους μέλους αποστολής και προορισμού. 

β) να απευθύνεται σε ένα μόνο παραλήπτη. 

γ) να συνοδεύει την παρτίδα εμβρύων μέχρι τον προορισμό της στο 
πρωτότυπο. 

ΚΕΦΑΛΑΙΟ III 
Εισαγωγές από τρίτες χώρς 

Άρθρο 7 

(άρθρο 7 της οδηγίας 89/556/ΕΟΚ) 

Με απόφαση του Υπουργού Γεωργίας που εκδίδεται μετά από εισή¬ 
γηση της αρμόδιας Κεντρικής Δ/νσης Κτηνιατρικής του Υπουργείου 
Γεωργίας, ανακοινώνονται οι κατάλογοι που καταρτίζονται εκάστοτε, 
από τα αρμόδια κοινοτικά όργανα, για τις τρίτες χώρες, από τις οποίες 
είναι δυνατόν να επιτραπεϊ η εισαγωγή στην Ελλάδα εμβρύων βοοει¬ 
δών. 

Άρθρο 8 

(άρθρο 8 οδηγίας 89/556/ΕΟΚ) 

Με εγκυκλίους της αρμόδιας Κεντρικής Δ/νσης Κτηνιατρικής του 
Υπουργείου Γεωργίας, ανακοινώνονται ένας ή περισσότεροι κατάλογοι 
των εγκεκριμένων ομάδων συλλογής εμβρύων τρίτων χωρών, που κα¬ 
ταρτίζονται εκάστοτε από τα αρμόδια κοινοτικά όργανα, από τις οποίες 
είναι δυνατόν να επιτραπεϊ η εισαγωγή στην Ελλάδα εμβρύων βοοει¬ 
δών. 

Άρθρο 9 

(άρθρο 9 οδηγίας 89/556/ΕΟΚ) 

1. Επιτρέπεται η εισαγωγή εμβρύων βοοειδών που προέρχονται από 
το έδαφος ή τμήμα εδάφους τρίτης χώρας, που περιλαμβάνεται στον 
κατάλογο, που συντάσσεται σύμφωνα με το άρθρο 7, μόνον εφόσον τα 
έμβρυα: 

α) προέρχονται από αγελάδες δότες οι οποίες, αμέσως πριν απο τη 
συλλογή των εμβρύων τους, είχαν παραμείνει στο έδαφος της οικείας 
τρίτης χώρας τουλάχιστον έξι μήνες και τούτο ως μέλη μιας εκτροφής ή 
περισσοτέρων που πληρούν τουλάχιστον τους όρους της παραγράφου 2, 

β) πληρούν τους υγειονομικούς όρους, που θεσπίζονται σύμφωνα με 
την Κοινοτική διαδικασία για τις εισαγωγές εμβρύων από τη χώρα 
αυτή. 

2. Όσον αφορά τον καθορισμό των υγειονομικών απαιτήσεων σύμ¬ 
φωνα με την παράγραφο 1, για τη φυματίωση, τη βρουκέλλωση των 
βοοειδών και την ενζωοτική λεύκωση των βοοειδών, εφαρμόζονται σαν 
βάση αναφοράς οι διατάξεις των παραρτημάτων Α και Ζ του π.δ. 125/ 
1986 (Α' 43) όπως τροποποιήθηκε τελευταία από το π.δ. 26/1990 (Α' 
8 ). 

Είναι δυνατόν να επιτραπεϊ παρέκκλιση από τις διατάξεις αυτές σύμ¬ 
φωνα με την κοινοτική διαδικασία, εάν μία τρίτη χώρα παρέχει τουλά¬ 
χιστον ισοδύναμες παρόμοιες εγγυήσεις όσον αφορά τον υγειονομικό 
έλεγχο. 

3. Το άρθρο 4 εφαρόζεται κατ’ αναλογία. 

Άρθρο 10 

(Άρθρο 10 Οδηγίας 89/556/ΕΟΚ) 

1. Η εισαγωγή εμβρύων βοοιδών προέλευσης τρίτων χωρών, πραγ¬ 
ματοποιείται κατόπιν έγκρισης των κατά τόπους Νομαρχιακού επιπέ¬ 
δου Κτηνιατρικών αρχών και μόνον εφόσον κατά την εισαγωγή τους συ- 
νοδεύοντι από υγειονομικό κτηνιατρικό πιστοποιητικό, το οποίο συντάσ- 
σεται και υπογράφεται από επίσημο κτηνίατρο της τρίτης χώρας συλλο- 

τής· 

Το πιστοποιητικό αυτό πρέπει: 

α) να συντάσσεται στη γλώσσα της χώρας προέλευσης και στην Ελ¬ 
ληνική ή στη γλώσσα της χώρας προέλευσης, στη γλώσσα του κράτους 
μέλους προορισμού εφόσον ο έλεγχος γίνεται στην Ελλάδα και προορίζε¬ 
ται για άλλο κράτος μέλος και στην Ελληνική. 

β) να απευθύνεται σε ένα μόνο παραλήπτη. 

γ) να συνοδεύει τα έμβρυα στο πρωτότυπο. 

2. Με εγκύκλιο της αρμόδιας Δ/νσης Κτηνιατρικής του Υπουργείου 
Γεωργίας ανακοινώνεται ο τύπος του υγειονικού πιστοποιητικού που 
καταρτίζεται από τα αρμόδια κοινοτικά όργανα. 


Άρθρο II 

(άρθρο II Οδηγίας 89/556/ΕΟΚ) 

1. Κάθε παρτίδα εμβρύων που φθάνει στην Ελλάδα και έχει προορι¬ 
σμό τη χώρα μας ή άλλο κράτος μέλος, υποβάλλεται σε έλεγχο πριν τε¬ 
θεί σε ελεύθερη κυκλοφορία ή υπό τελωνιακό καθετώς. 

Απαγορεύεται η εισαγωγή των εμβρύων αυτών στη χώρα μαξ, αν 
από τον έλεγχο που πραγματοποιείται κατά την άφιξή τους στο σημείο 
εισόδου προκύπτει ότι: 

α) τα έμβρυα δεν προέρχονται από το έδαφος ή από τμήματα τρίτης 
χώρας που περιλαμβάνονται στον κατάλογο ο οποίος συντάσσεται σύμ¬ 
φωνα με το άρθρο 7. 

β) τα έμβρυα δεν έχουν συλλεγεί, υποστεί επεξεργασία και αποθηκευ- 
θεί από ομάδα συλλογής εμβρύων που περιλαμβάνεται στον κατάλογο 
που αναφέρεται στο άρθρο 8 του παρόντος. 

γ) τα έμβρυα προέρχονται από το έδαφος ή τμήματα τρίτης χώρας 
από όπου απαγορεύονται οι εισαγωγές σύμφωνα με το άρθρο 14 του 
παρόντος. 

δ) το υγειονομικό πιστοποιητικό που συνοδεύει τα έμβρυα δεν είναι 
σύμφωνο με τους όρους που προβλέπονται στο άρθρο 10 και καθορίζο¬ 
νται κατ’ εφαρμογή αυτού. 

Η παρούσα παράγραφος δεν εφαρμόζεται στις παρτίδες εμβρύων που 
φθάνουν στη χώρα μας και τίθενται υπό καθεστώς τελωνειακής διαμε¬ 
τακόμισης προκειμένου να διοχετευθούν σε τόπο προορισμού εκτός του 
εδάφους της Κοινότητας. Ωστόσο, η παρούσα παράγραφος εφαρμόζεται 
σε περίπτωση εγκατάλειψης του καθεστώτος τελωνειακής διαμετακόμι¬ 
σης κατά τη διάρκεια της μεταφοράς δια μέσου του Ελληνικού εδάφους. 

2. Η κτηνιατρική υπηρεσία του σημείου εισόδου που διενεργεί τον 
έλεγχο των εμβρύων, λαμβάνει όλα τα απαραίτητα μέτρα, συμπεριλαμ- 
βανομένης της απομόνωσης, προκειμένου να διαπιστώσει με βεβαιό¬ 
τητα αν τα ύποπτα έμβρυα είναι όντως μολυσμένα από παθογόνους μι¬ 
κροοργανισμούς. 

3. Εάν η εισαγωγή εμβρύων έχει απαγορευθεί για οποιοδνήποτε από 
τους λόγους που αναφέρονται στις παραγράφους 1 και 2 και αν η τρίτη 
χώρα εξαγωγής δεν επιτρέπει την επιστροφή τους μέσα σε 30 ημέρες, η 
αρμόδια κτηνιατρική υπηρεσία του σημείου εισόδου ή τελωνισμού που 
διενεργεί τον έλεγχο των εμβρύων διατάσσει την καταστροφή τους, 
έπειτα από τη σύμφωνη γνώμη της αρμόδιας Δ/νσης Κτηνιατρικής του 
Υπουργείου Γεωργίας. 

Άρθρο 12 

(άρθρο 12 Οδηγίας 89/556/ΕΟΚ) 

Κάθε ποίρτίδα εμβρύων της οποίας έχει επιτραπεϊ η εισαγωγή στην 
Κοινότητα από τη χώρα μας ή από άλλο κράτος μέλος προς τη χώρα 
μας, με βάση τον έλεγχο που αναφέρεται στο άρθρο II παράγραφος I, 
όταν αποστέλελται στο έδαφος άλλου κράτους μέλους ή της χώρας μας 
οιντίστοιχα, πρέπει να συνοδεύεται από το πρωτότυπο του υγειονομικού 
πιστοποιητικού ή από επικυρωμένο αντίγραφό του, θεωρημένο και στις 
δύο περιπτώσεις από την αρμόδια κτηνιατρική υπηρεσία που διενεργεί 
τον έλεγχο σύμφωνα με το άρθρο II του παρόντος π.δ/τος. 

Άρθρο 13 

(Άρθρο 13 Οδηγίας 89/556/ΕΟΚ) 

Οι δαπάνες που προκύπτουν από την εφαρμογή των μέτρων που λαμ- 
βάνονται κατ’ εφαρμογή του άρθρου 11 παράγραφοι 2 και 3, βαρύνουν 
τον αποστολέα, τον παραλήπτη ή τον εντολοδόχο τους. Το δημόσιο δεν 
καταβάλει καμία αποζημίωση. 

ΚΕΦΑΛΑΙΟ IV 

Μέτρα διασφάλισης και ελέγχου 

Άρθρο 14 

(Άρθρο 14 Οδηγίας 89/556/ΕΟΚ) 

1. Αν μία μεταδοτική ασθένεια, που μπορεί να μεταδοθεί μέσω των 
εμβρύων, ή οποιοσδήποτε άλλος λόγος υγειονομικού ελέγχου που μπο¬ 
ρεί να θέσει σε κίνδυνο την υγειονομική κατάσταση των ζώων της χώ¬ 
ρας μας, εκδηλώνεται ή εξαπλώνεται: 

α) στο έδαφος ενός άλλου κράτους μέλους, μπορεί να εφαρμόζονται 

τα μέτρα διασφάλισης που προβλέπονται στο άρθρο 11 του π.δ. 
125/86 (Α' 43). 

β) σε όλο ή σε τμήμα του εδάφους μιάς τρίτης χώρας, με απόφαση 
του Υπουργού Γεωργίας που εκδίδεται μετά από πρόταση της αρμόδιας 
Κεντρικής Κτηνιατρικής Υπηρεσίας, η χώρα μας απαγορεύει την εισα¬ 
γωγή εμβρύων, είτε αυτά εισάγονται απ’ ευθείας, είτε δια μέσου άλλου 
κράτους μέλους και ανεξάρτητα από το εάν τα έμβρυα προέρχονται από 
ολόκληρη την τρίτη χώρα ή από ένα τμήμα μόνον του εδάφους της. 

2. Η αρμόδια Κεντρική Κτηνιατρική Υπηρεσία του Υπουργείου Γε¬ 
ωργίας ενημερώνει αμέσως την Επιτροπή των Ε.Κ. και τις αρμόδιες 
αρχές των άλλων κρατών μελών, σχετικά με τα μέτρα που λαμβάνει 
μετά την εμφάνιση νόσου στο έδαφος της Ελλάδας, σύμφωνα με την πα¬ 
ράγραφο 1, καθώς και την κατάργηση των μέτρων αυτών, αναφέροντας 
και τις σχετικές αιτιολογίες. 

Τα μέτρα αυτά είναι δυνατόν να τροποποιηθούν ή να καταργηθούν 
σύμφωνα με την κοινοτική διαδικασία, προκειμένου ιδίως να συντονι¬ 
στούν με τα μέτρα που λαμβάνουν άλλα κράτη μέλη. 

3. Για τα μέτρα που λαμβάνονται δυνάμει της παραγράφου 1, ενδε¬ 
χομένως τροποποιημένα και η επανάληψη των εισαγωγών από μία 
τρίτη χώρα, σε συμμόρφωση προς πράξεις κοινοτικών οργάνων, έχει 
εφαρμογή το άρθρο 29 του Π.Δ. 125/86 (43 Α). 

Άρθρο 15 

(άρθρο 15 Οδηγίας 89/556/ΕΟΚ) 

Οι αρμόδιες Δ/νσεις της Κεντρικής Υπηρεσίας του Υπουργείου Γε¬ 
ωργίας, παρέχουν κάθε αναγκαία συνδρομή στους πραγματογνώμονας 
Κτηνιάτρους των ΕΚ που πραγματοποιούν επιτόπιους ελέγχους στη 
χώρα μας, προκειμένου να εξακριβώσουν αν εφαρμόζονται οι διάταξεις 
του παρόντος Π.Δ/τος. 

Άρθρο 16 

(άρθρο 19 Οδηγίας 89/556/ΕΟΚ) 

1. Το παρόν διάταγμα δεν εφαρμόζεται για τα έμβρυα που συλλέγο- 
νται, υφίστανται επεξεργασία και αποθηκεύονται σε ένα κράτος μέλος 
πριν την 1η Ιανουάριου 1991. 

2. Απαγορεύεται η εισαγωγή εμβρύων από τρίτες χώρες με συνθή¬ 
κες ευνοϊκότερες απ’ αυτές που προβλέπονται από το κεφάλαιο II του 
παρόντος Π.Δ/τος και μέχρι την ημερομηνία της έναρξης ισχύος των 
αποφάσεων που εκδίδονται σύμφωνα με την κοινοτική διαδικασία. 

Άρθρο 17 

Υγειονομικοί όροι που διέπουν το εμπόριο των εμβρύων λοιπών ειδών 
αγροτικών ζώων. 

1. Επιτρέπεται η εισαγωγή εμβρύων άλλων ειδών αγροτικών ζώων 
στη χώρα μας, μόνο εφόσον πληρούνται οι παρακάτω προϋποθέσεις: 

α) Προέρχονται από τις χώρες εκείνες από τις οποίες επιτρέπεται η 
εισαγωγή ζωντανών ζώων αντίστοιχων ειδών, σύμφωνα με τις ισχύου- 
σες διατάξεις. 

β) Πληρούν τους υγειονομικούς όρους που ισχύουν. 

γ) Συνοδεύονται από πρωτότυπο υγειονομικό κτηνιατρικό πιστοποιη¬ 
τικό, υπογεγραμμένο από επίσημο Κτηνίατρο της Χώρας προέλευ¬ 
σης. 

2. Απαιτείται προηγουμένως έγκριση της αρμόδιας περιφερειακής 
κτηνιατρικής αρχής. 

3. Οι διατάξεις του παρόντος διατάγματος εφαρμόζονται κατ’ αναλο¬ 
γία για τις εισαγωγές εμβρύων λοιπών ειδών αγροτικών ζώων. 

Άρθρο 18 

Όροι απαιτούμενοι για τους τεχνικούς μιας ομάδας συλλογής εμ¬ 
βρύων. 

Οι τεχνικοί μιας ομάδας συλλογής εμβρύων πρέπει να αποδεικνύουν 
ότι έχουν παρακολουθήσει μια βασική εκπαίδευση και διαθέτουν ικανο¬ 
ποιητικές τεχχνικές γνώσεις στις μεθόδους και τις τεχνικές υγιεινής 
συλλογής, επεξεργασίας, αποθήκευσης και μεταφοράς εμβρύων. 

Με απόφαση του Υπουργού Γεωργίας, που εκδίδεται μετά από πρό¬ 
ταση της αρμόδιους Διεύθυνσης Κτηνιατρικής του Υπουργείου Γεωρ¬ 
γίας, καθορίζονται τα προσόντα του τεχνικού προσωπικού, το είδος, η 
διάρκεια και το περιεχόμενο της εκπαίδευσής του, οι φορείς που την πα¬ 
ρέχουν, καθώς και κάθε λεπτομέρεια εφαρμογής του παρόντος άρθρου. 


Άρθρο 19 

(Παραρτήματα οδηγίοις 89/556/ΕΟΚ) 

Παραρτήματα 

Παρατίθενται κατωτέρω τα παραρτήματα Α, Β και Γ τα οποία απο¬ 
τελούν αναπόσπαστο μέρος του διατάγματος αυτού και έχουν ως ακο¬ 
λούθως: 

ΠΑΡΑΡΤΗΜΑ Α’ 

ΚΕΦΑΛΑΙΟ I 

Όροι για την έγκριση μιας ομάδας εμβρύων 

Μια ομάδα συλλογής εμβρύων μπορεί να εγκρίνεται, όταν ανταπο- 
κρίνεται στις ακόλουθες απαιτήσεις: 

α) Η συλλογή, η επεξεργασία και η αποθήκευση εμβρύων πρέπει να 
διενεργούνται είτε από έναν κτηνίατρο ομάδας είτε, υπ’ ευθύνη του, από 
έναν ή περισσότερους ικανούς τεχνικούς οι οποίοι είναι εκπαιδευμένοι 
στις μεθόδους και τις τεχνικές υγιεινής. 

β) Η ομάδα συλλογής εμβρύων πρέπει να τελεί υπό τη γενική επί¬ 
βλεψη και υπό την αρχή του επίσημου κτηνίατρου. 

γ) Για την εξέταση, την επεξεργασία και τη συσκευασία των εμ¬ 
βρύων, η ομάδα συλλογής πρέπει να διαθέτει μόνιμες ή κινητές εργα¬ 
στηριακές εγκαταστάσεις οι οποίες πρέπει να περιλαμβάνουν τουλάχι¬ 
στον μία επιφάνεια εργασίας, ένα μικροσκόπιο και μια κρυογονική εγκα¬ 
τάσταση. 

δ) Στην περίπτωση μόνιμων εργαστηριακών εγκαταστάσεων, η 
ομάδα συλλογής, πρέπει να διαθέτει: 

- Ένα χώρο για τους χειρισμούς των εμβρύων, ο χώρος αυτός πρέ¬ 
πει να γειτνιάζει με τη ζώνη που χρησιμοποιείται για το χειρισμό των 
δοτριών, αλλά να χωρίζεται από αυτήν με υλικό χώρισμα. 

- Ένα χώρο ή μία ζώνη για τον καθορισμό και την αποστείρωση των 
εργαλείων και του υλικού που χρησιμοποιούνται για τη συλλογή ή το 
χειρισμό των εμβρύων. 

ε) Στην περίπτωση κινητού εργαστηρίου, η ομάδα συλλογής πρέπει 
να διαθέτει ένα ειδικά εξοπλισμένο τμήμα του οχήματος το τμήμα αυτό 
πρέπει να αποτελείται από δύο μέρη, από τα οποία: 

- Το ένα χρησιμοποιείται για την εξέταση και το χειρισμό των εμ¬ 
βρύων, και πρέπει να είναι καθαρό και 

- το άλλο χρησιμοποιείται για τη φύλαξη των χρησιμοποιουμένων 
εργαλείων και υλικού που έρχονται σε επαφή για τις δότριες. 

Ένα κινητό εργαστήριο πρέπει να βρίσκεται πάντοτε σε επαφή με ένα 
μόνιμο εργαστήριο, ώστε να εξασφαλίζει την αποστείρωση των εργα¬ 
λείων του και τον εφοδιασμό του σε υγρά και άλλα προϊόντα που χρειά¬ 
ζονται για τη συλλογή και το χειρισμό των εμβρύων. 

ΚΕΦΑΛΑΙΟ II 

Όροι για τη συλλογή, την επεξεργασία, την αποθήκευση και τη μετα¬ 
φορά των εμβρύων από την εγκεκριμένη ομάδα συλλογής εμβρύων. 

1. Συλλογή και επεξεργασία. 

α) Τα έμβρυα ουλλέγονται και υποβάλλονται σε επεξεργασία από μια 
εγκεκριμένη ομάδα συλλογής, χωρίς να έλθουν σε επαφή με άλλες παρ¬ 
τίδες εμβρύων που δεν ανταποκρίνονται στους όρους της παρούσας οδη- 
γίας. 

β) Τα έμβρυά ουλλέγονται σε χώρο απομονωμένο από τα άλλα τμή¬ 
ματα της εγκατάστασης ή της εκμετάλλευσης, ο οποίος πρέπει να βρί¬ 
σκεται σε καλή κατάσταση και να είναι δυνατόν να καθαρίζεται και να 
απολυμαίνεται εύκολα. 

γ) Η επεξεργασία (εξέταση, πλύση, χειρισμός και τοποθέτηση σε απο¬ 
στειρωμένα δοχεία που μπορούν να αναγνωρισθούν) των εμβρύων γίνε¬ 
ται είτε σε μόνιμο είτε σε κινητό εργαστήριο), το οποίο δεν βρίσκεται σε 
ζώνη για την οποία ισχύουν μέτρα απαγόρευσης ή απομόνωσης. 

δ) Όλα τα εργαλεία που έρχονται σε επαφή με τα έμβρυα ή με τη 
δότη αγελάδα κατά τη συλλογή και την επεξεργασία πρέπει να είναι 
μιας χρήσης ή να απολυμαίνονται και να αποστειρώνονται κατάλληλα 
πριν χρησιμοποιηθούν. 

ε) τα προϊόντα ζωικής προέλευσης που χρησιμοποιούνται κατά τη 
συλλογή και τη μεταφορά των εμβρύων πρέπει να προέρχονται από πη¬ 
γές που δεν παρουσιάζουν κίνδυνο για την υγεία των ζώων, ή πριν χρη¬ 
σιμοποιηθούν, πρέπει να υποβάλλονται σε κατάλληλη επεξεργασία ώστε 
να αποφεύγεται ο κίνδυνος αυτός. 

στ) Τα δοχεία αποθήκευσης και μεταφοράς πρέπει να απολυμαίνο- 

νται κατάλληλα ή να αποστειρώνονται πριν από κάθε επαναπλή- 
ρωση. 

ζ) Ο χρησιμοποιούμενος κρυογόνος παράγοντας δεν πρέπει να έχει 
χρησιμοποιηθεί προηγουμένως για άλλα προϊόντα ζωικής προέλευ¬ 
σης· 

η) Κάθε δοχείο εμβρύων, καθώς και το δοχείο μέσα στο οποίο απο¬ 
θηκεύονται και μεταφέρονται τα έμβρυα, πρέπει να φέρει εμφανές σήμα 
κωδικό χάρη στο οποίο να είναι δυνατόν να προσδιορίζεται εύκολα η 
ημερομηνία συλλογής των εμβρύων, η φυλή και η ταυτότητα του σπερ- 
ματοδότη και της δότριας αγελάδας, καθώς και ο αριθμός μητρώου της 
ομάδας. Τα χαρακτηριστικά και το υπόδειγμα αυτού του σήματος κωδι¬ 
κού καθορίζονται σύμφωνα με την κοινοτική διαδικασία. 

θ) Κάθε έμβρυο πλύνεται τουλάχιστον δέκα φορές σε ειδικό υγρό για 
έμβρυα, το οποίο αλλάζεται κάθε φορά, και το οποίο εκτός αντιθέτου 
αποφάσεως η οποία λαμβάνεται κατ’ εφαρμογή του στοιχείου ιγ), πρέ¬ 
πει να περιέχει τριψίνη σύμφωνα με τις διεθνώς αναγνωρισμένες διαδι¬ 
κασίες. Κάθε πλύση γίνεται με υγρό αραιωμένο εκατό φορές σε σχέση με 
το προηγούμενο στάδιο και κάθε μεταφορά εμβρύων γίνεται με αποστει¬ 
ρωμένο μικροσιφώνιο. 

ι) Μετά την τελευταία πλύση, ολόκληρη η επιφάνεια κάθε εμβρύου 
εξετάζεται με το μικροσκόπιο για να διαπιστωθεί αν η διαφανής ζώνη 
είναι άθικτη, χωρίς καμία προσκολλημένη ξένη ουσία. 

ια) Κάθε παρτίδα εμβρύων που κρίνεται κατάλληλη κατόπιν της εξε- 
τάσεως που αναφέρεται στο στοιχείο ι), τοποθετείται σε ένα αποστειρω¬ 
μένο δοχείο, το οποίο επισημαίνεται με το στοιχείο η) και σφραγίζεται 
αμέσως. 

ιβ) Εφόσον απαιτείται, κάθε έμβρυο καταψύχεται το συντομότερο δυ¬ 
νατόν και αποθηκεύεται σε χώρο που τελεί υπό τον έλεγχο του κτηνιά¬ 
τρου ομάδας και ελέγχεται τακτικά από τον επίσημο κτηνίατρο. 

ιγ) Σύμφωνα με την κοινοτική διαδικασία συντάσσεται πρωτόκολλο 
για τα επιτρεπόμενα υγρά έκπλυσης και πλύσης, για τις μεθόδους πλύ¬ 
σης και για τις ενζυματικές επεξεργασίας, εφόσον χρειάζονται, καθώς 
και για τα συντηρητικά μέσα που επιτρέπεται να χρησιμοποιούνται για 
τη μεταφορά. 

Μέχρι να εκδοθεί πρωτόκολλο για τις ενζυματικές επεξεργασίες, εξα¬ 
κολουθούν να εφαρμόζονται οι διατάξεις για την χρησιμοποίηση τριζί- 
νης, τηρουμένων των γενικών διατάξεων της συνθήκης. 

ιδ) Η ομάδα συλλογής εμβρύων πρέπει να υποβάλλει τακτικά δείγ¬ 
ματα των υγρών έκπλυσης, των υγρών πλύσης, των αποσυντεθειμένων 
εμβρύων, των μη γονιμοποιουμένων ωαρίων κ.λπ., που προέρχονται 
από τις δραστηριότητές της, σε επίσημη εξέταση για τη διάγνωση μό¬ 
λυνσης από βακτηρίδια και ιούς. 

Η διαδικασία δειγματοληψίας και εξετάσεων καθώς και προδιαγρα¬ 
φές που πρέπει να τηρούνται αποφασίζονται σύμφωνα με την κοινοτική 
διαδικασία. Αν δεν τηρούνται οι προδιαγραφές αυτές, η αρμόδια αρχή 
που έχει δώσει την επίσημη έγκριση στην ομάδα, την ανακαλεί. 

ιε) Κάθε ομάδας συλλογής εμβρύων πρέπει να τηρεί αρχείο των δρα¬ 
στηριοτήτων συλλογής εμβρύων κατά τους δώδεκα τελευταίους μήνες 
πριν και μετά την αποθήκευση στο αρχείο αυτό καταχωρούνται: 

- Η φυλή, η ηλικία και η ταυτότητα των δοτών και των δοτριών. 

- Ο τόπος συλλογής, επεξεργασίας και αποθήκευσης των εμβρύων 
που συλλέγει η ομάδα. 

- Η ταυτότητα των εμβρύων και ο λεπτομερής προορισμός τους, 
εφόσον είναι γνωστός. 


2. Αποθήκευση. 

Κάθε ομάδας συλλογής εμβρύων μεριμνά ώστε τα έμβρυα να αποθη¬ 
κεύονται με την κατάλληλη θερμοκρασία, σε χώρους που έχουν λάβει τη 
σχετική έγκριση της αρμόδιας αρχής. 

Για να εγκριθούν, οι χώροι αυτοί πρέπει: 

ι) Να περιλαμβάνουν έναν τουλάχιστον χώρο που είναι δυνατόν να. 
κλειδώνεται και ο οποίος να χρησιμοποιείται αποκλειστικά για την απο¬ 
θήκευση εμβρύων. 

ιι) Να είναι δυνατόν να καθαρίζονται και να απολυμαίνονται εύκολα. 

ιιι) Να διαθέτουν μητρώα στα οποία καταχωρούνται διαρκώς όλες οι 
είσοδοι και έξοδοι εμβρύων. Ειδικότερα πρέπει να καταχωρείται ο τελι¬ 
κός προορισμός αυτών των εμβρύων. 

ιιιν) Να επιθεωρούνται από τον επίσημο κτηνίατρο. 

Η αρμόδια αρχή μπορεί να επιτρέπει την αποθήκευση σπέρματος που 
πληροί τις απαιτήσεις του Π.Λ. 316/1990 (Α' 130) στους εγκεκριμέ¬ 
νους χώρους αποθήκευσης. 

3. Μεταφορά 

Τα έμβρυα που προορίζονται για το εμπόριο πρέπει να μεταφέρονται, 
από τους εγκεκριμένους χώρους αποθήκευσης. 

3. Μεταφορά 

Τα έμβρυα που προορίζονται για το εμπόριο πρέπει να μεταφέρονται, 
από τους εγκεκριμένους χώρους αποθήκευσης μέχρι τον προορισμό 
τους, μέσα σε σφραγισμένα δοχεία και υπό ικανοποιητικές υγειονομικές 
συνθήκες. 

Ο αριθμός που αναγράφεται στο σήμα των δοχείων πρέπει να είναι ο 
ίδιος με τον αριθμό που αναφέρεται στο υγειονομικό πιστοποιητικό. 

ΠΑΡΑΡΤΗΜΑ Β 
Όροι για τους δότες 

1. Για τη συλλογή εμβρύων, οι δότες και δέκτες πρέπει να ανταπο- 
κρίνονται στις ακόλουθες προϋποθέσεις: 

α) Πρέπει να έχουν παραμείνει κατά τους έξι προηγούμενους μήνες 
στο έδαφος της Κοινότητας ή της τρίτης χώρας συλλογής ως μέλη μιας 
τουλάχιστον αγέλης η οποία να είναι: _ , ■ ’ 

- Επίσημα απαλλαγμένη από φυματίωση και 

- Επίσημα απαλλαγμένη από βρουκέλλωση ή απαλλαγμένη από 
βρουκέλλωση, ' 

- Απαλλαγμένη από ενζωοτική λεύκωση των βοοειδών, ή στην 
οποία να μην έχει παρουσιαστεί, κατά τελευταία τρία έτη, καμία κλινική 
ένδειξη ενζωοτικής λεύκωσης των βοοειδών. 

- και στην οποία, κατά το προηγούμενο έτος να μην έχει παρουσια¬ 
στεί καμία κλινική ένδειξη μολυσματικής ρινοτραχείτιδας η μολυσματι¬ 
κής φλυκταινώδους αιδοιοκολπίτιδας των βοοειδών. 

β) κατά τους έξι μήνες που προηγούνται της συλλογής εμβρύων, οι 
δότριες αγελάδες πρέπει να έχουν παραμείνει διαδοχικά σε δύο το πολύ 
διαφορετικές αγέλες, που να ανταποκρίνονται στις παραπάνω προϋπο¬ 
θέσεις. 

2. Την ημέρα της συλλογής εμβρύων οι δότες αγελάδες πρέπει: 

α) να διαμένουν σε εκμετάλλευση για την οποία δεν ισχύουν μέτρα 

κτηνιατρικής απαγόρευσης ή απομόνωσης. 

β) να μην παρουσιάζουν κανένα κλινικό σύμπτωμα ασθένειας. 


ΠΑΡΑΡΤΗΜΑ Γ 


1. Αποστολέας (όνομα και πλήρης διεύθυνση) ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ 

Αριθ. ΠΡΩΤΟΤΥΠΟ 


2. Κράτος μέλος συλλογής 


3. Παραλήπτης (όνομα και πλήρης διεύθυνση) 4. ΑΡΜΟΔΙΑ ΑΡΧΗ 

ΣΗΜΕΙΩΣΕΙΣ 

α) Για κάθε παρτίδα εμβρύων εκδίδεται 5. ΑΡΜΟΔΙΑ ΤΟΠΙΚΗ ΑΡΧΗ 

χωριστό πιστοποιητικό 
β) Το πρωτότυπο του παρόντος πιστοποι- 

ητικού πρέπει να συνοδεύει την 
παρτίδα μέχρι τον τόπο προορισμού 

6. Τόπος φόρτωσης 

7. Όνομα και διεύθυνση της Ομάδας 
συλλογής εμβρύων 

8. Μεταφορικό μέσο 

9. Τόπος και κράτος μέλος προορισμού 

10. Αριθμός μητρώου της Ομάδας 
συλλογής εμβρύων 

11. Αριθμός και κώδικά διακριτικά των 
δοχείων πουπεριέχουν τα έμβρυα. 

12. Στοιχεία της παρτίδας α) Αριθμός εμβρύων 

β) Ημερομηνία(ες) συλλογής γ) φυλή 


Ο υπογεγραμμένος επίσημος κτηνίατρος βεβαιώνω: 

- Ότι οι όροι συλλογής επεξεργασίας και αποθήκευσης των εμβρύων 
που αναφέρονται παραπάνω είναι σύμφωνοι με τις προδιαγραφές της 
οδηγίας 89/556/ΕθΚ, και, σε περίπτωση αποστολής σε κράτος μέλος 
στο οποίο δεν διενεργούνται εμβολιασμοί κατά του αφθώδους πυρετού, 
με τις συμπληρωματικές απαιτήσεις που αναφέρονται στο άρθρο 4 πα¬ 
ράγραφος 1 δεύτερη περίπτωση της οδηγίας αυτής. 

β. ότι τα έμβρυα που αναφέρονται παραπάνω στάλθηκαν στον^όπο 
φόρτωσης σε σφραγισμένο δοχείο υπό συνθήκες που ανταποκρίνονται 
στις διατάξεις της οδηγίας 89/556/ΕΟΚ. 

Έγινε στις .. στις . 

Υπογραφή: . 

Όνομα και ιδιότητα (κεφαλαία): 

Σφραγίδα . . 


Άρθρο 20 

(άρθρο 20 οδηγίας 89/556/ΕΟΚ) 

Η ισχύς του παρόντος διατάγματος αρχίζει από την 1η Ιανουάριου 
1991. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Μύκονος, 30 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΕΥΘ. ΧΡΙΣΤΟΔΟΥΛΟΥ ΜΙΧ. ΠΑΠΑΚΩΝΣΤΑΝΤΙΝΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο Π.Δ. 309/91 «Συμμετοχή του ΕΟΤ στις δαπάνες λειτουργίας I 
των Υπηρεσιών του Ελεγκτικού Συνεδρίου» που δημοσιεύτηκε στο ΦΕΚ I 
106/10.7/91 τ.Α' επιφέρεται η πιο κάτω διόρθωση: 

Από το λανθασμένο 

«οι ΥΠΟΥΡΓΟΙ 

ΤΟΥΡΙΣΜΟΥ ΚΑΙ ΕΠΙΚΡΑΤΕΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΠΑΝΑΓΙΩΤΗΣ ΔΕΛΗΜΗΤΣΟΣ ΙΩΑΝΝΗΣ ΚΕΦΑΛΟΓΙΑΝΝΗΣ» 

στο σωστό 

ΟΙ ΥΠΟΥΡΓΟΙ 

ΤΟΥΡΙΣΜΟΥ ΚΑΙ ΕΠΙΚΡΑΤΕΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΙΩΑΝΝΗΣ ΚΕΦΑΛΟΓΙΑΝΝΗΣ ΠΑΝΑΓΙΩΤΗΣ ΔΕΛΗΜΗΤΣΟΣ 

(Από το Εθνικό Τυπογραφείο) 


Α ΠΟΦΑΣΕΙ Σ 

Αριθ. ΕΝΥ Φ.0544/2/ΑΣ 270/Μ.4014 (3) 

Έγκριση πρωτοκόλλου 4ης Συνόδου Μικτής Ελληνο-Πολωνικής Επι¬ 
τροπής οικονομικής, βιομηχανικής και τεχνικής συνεργασίας 
(Αθήνα, 19.4.1991). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, ΓΕΩΡΓΙΑΣ, 
ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ, 
ΕΜΠΟΡΙΟΥ ΚΑΙ ΤΟΥΡΙΣΜΟΥ 

Έχοντας υπόψη τις διατάξεις: 1. του άρθρου 10 της συμφωνίας 
για την ανάπτυξη της οικονομικής, βιομηχανικής και τεχνικής συνερ¬ 
γασίας μεταξύ των Κυβερνήσεων της Ελληνικής Δημοκρατίας και της 
Λαϊκής Δημοκρατίας της Πολωνίας που υπογράφηκε στην Αθήνα στις 
18.12.1980 και κυρώθηκε με τον υπ’ αριθ. 1452/1984 Νόμο που δη¬ 
μοσιεύτηκε στο υπ’ αριθμ. 88 Φύλλο της Εφημερίδας της Κυβερνήσεως 
Τεύχος Α’ της 16.6.1984 με το οποίο συνιστάται Μικτής Επιτροπή που 
θα επιβλέπει στην εφαρμογή της συμφωνίας και θα κάνει συστάσεις για 
τις ενέργειες που μπορεί να απαιτηθούν για να εξασφαλιστεί η πλήρης 
επίτευξη των αντικειμενικών σκοπών της συμφωνίας. 

2. Του δεύτερου άρθρου του υπ’ αριθ. 1452/1984 Νόμου βάσει του 
οποίου τα πρωτόκολλα - πρακτικά που καταρτίζονται σε εκτέλεση της 
συμφωνίας για να ρυθμίσουν ειδικότερα θέματα ή θέματα τεχνικού ή λε¬ 
πτομερειακού χαρακτήρα από τη Μικτή Επιτροπή του άρθρου 10 αυ¬ 
τής, εγκρίνονται με κοινή πράξη των αρμοδίων κατά περίπτωση Υπουρ¬ 
γών. 

3. Του περιεχομένου του υπό έγκριση πρωτοκόλλου. 

4. Την αρ. Υ. 1201/1990, όπως συμπληρώθηκε με την Υ 1250/ 
1991 απόφαση του Πρωθυπουργού αποφασίζουμε: 

Εγκρίνουμε ως έχει και στο σύνολό του το Πρωτόκολλο της 4ης Συ¬ 
νόδου της Μικτής Ελληνο-Πολωνικής Επιτροπής οικονομικής, βιομη¬ 
χανικής και τεχνικής συνεργασίας που υπογράφηκε στην Αθήνα στις 19 
Απριλίου 1991, του οποίου το κείμενο σε πρωτότυπο στην ελληνική 
γλώσσα έχει ως εξής: 

Αθήνα, 12 Ιουλίου 1991 

οι ΥΠΟΥΡΓΟΙ 

ΕΞΩΤΕΡΙΚΩΝ ΑΝ. ΕΘΝΙΚΗΣ ΟΙΚΟΝΟΜΙΑΣ 

ΑΝΤ. ΣΑΜΑΡΑΣ ΕΥΘ. ΧΡΙΣΤΟΔΟΥΛΟΥ 

ΓΕΩΡΓΙΑΣ ΒΙΟΜ/ΝΙΑΣ, ΕΝΕΡΓ/ΑΣ & ΤΕΧΝΟΛΟΓΙΑΣ 

Μ. ΠΑΠΑΚΩΝΣΤΑΝΤΙΝΟΥ ΣΤΑΥΡΟΣ ΔΗΜΑΣ 

ΕΜΠΟΡΙΟΥ ΤΟΥΡΙΣΜΟΥ . 

Αθ. ΞΑΡΧΑΣ ΙΩ. ΚΕΦΑΛΟΓΙΑΝΝΗΣ 


ΠΡΩΤΟΚΟΛΛΟ 

"της τέταρτης Συνόδου της Ελληνοπολωνικής Μικτής Επιτροπής Οικο¬ 
νομικής, Βιομηχανικής και Τεχνικής Συνεργασίας. 

Αθήνα, 18-19 Απριλίου 1991 

Η 4η Σύνοδος της Ελληνοπολωνικής Μικτής Επιτροπής, η οποία συ- 
νεστήθη με βάση τις διατάξεις του άρθρου 10 της πολυετούς Συμφωνίας 
για την ανάπτυξη της Οικονομικής, Βιομηχανικής και Τεχνικής Συνερ¬ 
γασίας, που υπεγράφη μεταξύ των Κυβερνήσεων Ελλάδος και Πολω¬ 
νίας στην Αθήνα στις 18 Δεκεμβρίου 1980, πραγματοποιήθηκε στις 18 
και 19 Απριλίου 1991 στην Αθήνα. 

Επικεφαλής της Ελληνικής Αντιπροσωπείας ήταν ο ΓΕΩΡΓΙΟΣ 
ΒΛΑΧΟΣ, Γενικός Γραμματέας Διεθνών Οικονομικών Σχέσεων του 
Υπουργείου Εθνικής Οικονομίας της Ελληνικής Δημοκρατίας και επι¬ 
κεφαλής της Πολωνικής Αντιπροσωπείας ήταν ο ΑΝϋΚΖΕΙ 
ΟΕΕΟΗΟΨδΚΙ Α' Αναπληρωτής Υπουργός Οικονομικής Συνεργα¬ 
σίας με το Εξωτερικό της Πολωνικής Δημοκρατίας. 

Κατάλογος των μελών των δύο αντιπροσωπειών περιέχεται στα πα¬ 
ραρτήματα I και II του παρόντος Πρωτοκόλλου. 

Κατά την εδώ παραμονή του ο Πολωνός Αναπληρωτής Υπουργός ο 
Α. ΟΕΕΟΗΟΥΡδΚΙ έγινε δεκτός από τον Υπουργό Αναπληρωτή Εθνι¬ 
κής Οικονομίας Ε. Χριστοδούλου, τον Υπουργό Αναπληρωτή Εμπορίου 
Σ. Χατζηγάκη και τον Υφυπουργό Εξωτερικών Γ. Παπαστάμκο. 

Κατά τη διάρκεια της Συνόδου οι Αντιπροσωπείες αλληλοενημερώ- 
θηκαν για τις αλλαγές πολιτικού και οικονομικού χαρακτήρα που έχουν 
αυντελεσθεί στις χώρες τους. Η Πολωνική πλευρά πληροφόρησε για τις 
θεμελιώδεις αλλαγές που έχουν πραγματοποιηθεί στο οικονομικό σύ¬ 
στημα της χώρας, υπογραμμίζοντας την εκδήλωση ενδιαφέροντος συμ- 
μετοχής των ξένων επενδυτών στις διαδικασίες μετάβασης στην οικονο¬ 
μία της αγοράς, κυρίως μέσω της ίδρυσης νέων επιχειρήσεων, της συμ¬ 
μετοχής στις υπό ιδιωτικοποίηση εταιρείες και της εφαρμογής νέων με¬ 
θόδων διαχείρισης. Εξεδήλωσε επίσης ενδιαφέρον για την ενεργό συμ¬ 
μετοχή Ελλήνων επιχειρηματιών στις διαδικασίες αυτές. 

Οι δύο πλευρές αντήλλαξαν απόψεις για την ανάπτυξη των σχέσεων 
και της συνεργασίας Πολωνίας - ΕΟΚ, λαμβάνοντας υπόψη την πείρα 
της Ελλάδος από την περίοδο προσχώρησής της στην ΕΟΚ. 

Η Πολωνική πλευρά ενημέρωσε για τις θέσεις που αφορούν στις δια¬ 
πραγματεύσεις για τη σύναψη Συμφωνίας σύνδεσης με την ΕΟΚ, κυ¬ 
ρίως δε για τις προσπάθειες δημιουργίας ζώνης ελεύθερων συναλλαγών 
με την Κοινότητα στα πλαίσια αυτής της Συμφωνίας. 

Η Ελληνική πλευρά υπό την ιδιότητά της ως Κράτος-Μέλος της 
ΕΟΚ υποστηρίζει τη σύναψη αυτής της Συμφωνίας. 

Η Πολωνική πλευρά ενημέρωσε για την πρόοδο και τα σχέδιά της 
στις διαδικασίες ιδιωτικοποίησης της οικονομίας και τις διαρθρωτικές 
αλλαγές στον τομέα της παραγωγής. 

Από την πλευρά της η Ελλάδα ως μέλος της ΕΟΚ προβαίνει στις 
αναγκαίες προσαρμογές στην οικονομία της, με σκοπό την ενεργό συμ¬ 
μετοχή της στην ολοκλήρωση της Ενιαίας Εσωτερικής Αγοράς και στην 
Οικονομική και Νομισματική Ένωση των Ευρωπαϊκών Κοινοτή¬ 
των. 

Υπό τις ανωτέρω εξελίξεις, οι δύο χώρες, θεωρούν την περαιτέρω 
οινάπτυξη των διμερών, εμπορικών και οικονομικών σχέσεών τους απα¬ 
ραίτητη και εφικτή σε αμοιβαία επωφελή βάση. 

Για το σκοπό αυτό, επιβάλλεται να ευνοηθεί η εντατικοποίηση και η 
διεύρυνση της οικονομικής συνεργασίας μέσω νέων μορφών συνεργα¬ 
σίας όπως μικτές εμπορικές ή και βιομηχανικές επιχειρήσεις άμεσες 
επενδύσεις κεφαλαίου και λοιπές μορφές συνεργασίας. 

Στη συνεργασία αυτή θα συμβάλουν η Συμφωνία για την προώθηση 
και προστασία των επενδύσεων, που βρίσκεται στο στάδιο της διαπραγ¬ 
μάτευσης. Η Ελληνική πλευρά ενημέρωσε την Πολωνική ότι η Συμφω¬ 
νία για την αποφυγή διπλής φορολογίας τέθηκε σε ισχύ στην Ελλάδα 
στις 31 Μαρτίου 1991. 

Εκτιμώντας τη μέχρι σήμερα κατάσταση, οι δύο πλευρές διαπίστω¬ 
σαν ότι υπάρχουν σημαντικές δυνατότητες αυξήσεως του όγκου των συ¬ 
ναλλαγών προς αμοιβαίο όφελος και των δύο χωρών. 

Για το σκοπό αυτό θεωρήθηκε απαραίτητη η ενίσχυση της αμοιβαίας 
προώθησης του εμπορίου και της παροχής υπηρεσιών μεταξύ άλλων, 
μέσω της αυξήσεως συμμετοχής των επιχειρηματιών στις εκθέσεις που 
διοργανώνονται και στις δύο χώρες, και της ανταλλαγής εμπορικών 
αποστολών. 

Οι δύο πλευρές συμφώνησαν στην αναγκαιότητα διεύρυνσης της συ¬ 
νεργασίας μεταξύ των οικονομικών παραγόντων και εμποροβιομηχανι- 
κών επιμελητηρίων τους, ώστε η συνεργασία αυτή να αποτελέσει ουσια¬ 
στικό παράγοντα στην ανάπτυξη των οικονομικών συναλλαγών μέσα 
από την προσέγγιση και συνεργασία των επιχειρήσεων, σε διάφορους 
τομείς. 

Στον τομέα των μικρομεσαίων επιχειρήσεων υπάρχει ενδιαφέρον των 
δύο πλευρών για εκπαίδευση επιχειρηματιών και ανταλλαγή εμπειριών. 

Οι δύο πλευρές διαπίστωσαν ότι υπάρχουν σημαντικές δυνατότητες 
συνεργασίας στο τομέα της γεωργίας και γεωργικών βιομηχανιών και 
του τουρισμού. 

Η Πολωνική πλευρά εξέφρασε την ικανοποίησή της για την απασχό¬ 
ληση των Πολωνικών Επιχειρήσεων στην εκτέλεση επενδυτικών προ¬ 


γραμμάτων στην Ελλάδα, και υπογράμμισε ότι οι Πολωνικές Επιχειρή¬ 
σεις ενδιαφέροντα! να αναλάβουν την εκτέλεση και άλλων έργων. 

Η Ελληνική πλευρά εξεδήλωσε ζωηρό ενδιαφέρον για ανάληψη επεν¬ 
δυτικών έργων στη Πολωνία από Ελληνικές εταιρείες ειδικά στον κατα¬ 
σκευαστικό τομέα και επίσης για κατασκευές-επισκευές Πολωνικών 
πλοίων στα Ελληνικά Ναυπηγεία. 

Η Πολωνική πλευρά εξέφρασε το ενδιαφέρον της για αύξηση των εξα¬ 
γομένων προϊόντων της και ειδικότερα για τις πορσελάνες και τα ελα¬ 
στικά επίσωτρα. 

Η Ελλάδα θα αντιμετωπίζει το ανωτέρω θέμα στη βάση της αμοι¬ 
βαιότητας και στα πλαίσια της Κοινοτικής νομοθεσίας. 

Στον τομέα των τραπεζικών σχέσεων οι δύο πλευρές συμφώνησαν τα 
ακόλουθα: 

- Το υφιστάμενο υπόλοιπο του παλαιού λογαριασμού ΟΕΕΑΚΙΝΟ 
υπέρ της ΒΑΝΚ ΗΑΝϋΕΟ^Υ Ψ. ΨΑΚδΖΑ^ΙΕ 5.Α. θα μεταφερθεί 
στις 30.6.91 σε ένα άτοκο λογαριασμό ελευθέρου συναλλάγματος στην 
Τράπεζα της Ελλάδος στο όνομα ΒΑΝΚ ΗΑΝΟΕΟ^Υ IV. 
ΨΑΚ5ΖΑΨΙΕ 5.Α. και θα χρησιμοποιηθεί αποκλειστικά για την κά¬ 
λυψη Πολωνικών εισαγωγών Ελληνικών προϊόντων και υπηρεσιών μέ¬ 
χρι την πλήρη χρησιμοποίησή του. 

- Από τις 30.6.91 παύει η παρακράτηση ποσοστού 12% επί της 
αξίας των εισαγομένων Πολωνικών κεφαλαιουχικών προϊόντων υπέρ 
του λογαριασμού ΒΑΚΤΕΚ ΑΟΟΟΙΙΝΤ Β'. Από την ίδια ημερομηνία 
επίσης παύει κάθε παρακράτηση υπέρ του λογαριασμού ΒΑΚΤΕΚ Α0- 
ΟΟϋΝΤ Α' όπως και υπέρ του λογαριασμού ΟΕΕΑΚΙΝΟ ΑΟΟΟϋΝΤ. 

- Ο 5ΡΕ0ΙΑΕ ΑΟΟΟυΝΤ ΓΟΚ ΑΙΚΟΚΑΕΤ, ο ΒΑΚΤΕΚ Α0- 
ΟΟυΝΤ Α' και ο ΒΑΚΤΕΚ ΑΟΟΟϋΝΤ Β' θα κλείσουν στις 30.6.91 
προθεσμία απαραίτηη για την μεταξύ των Τραπεζών συμφωνία των λο¬ 
γαριασμών και τα συμφωνημένα υπόλοιπά τους θα μεταφερθούν σε ένα 
νέο λογαριασμό που θα ανοιχθεί στην ΒΑΝΚ ΗΑΝϋΕΟΙΥΥ 'λ'. 
ΨΑΚ5ΖΑΜΕ 8.Α. στο όνομα της Τράπεζας της Ελλάδος, υπό την 
ονομασία «ΙΟΙΝΤ ΒΑΚΤΕΚ ΑΟΟΟΙΙΝΤ 1991. Ολόκληρο το υπόλοιπο 
του λογαριασμού θα χρησιμοποιηθεί αποκλειστικά για την αγορά Ελλη¬ 
νικών προϊόντων και υπηρεσιών. Και οι δύο πλευρές θα καταβάλουν 
κάθε προσπάθεια για τη χρησιμοποίηση αυτού του υπολοίπου το δυνα¬ 
τόν συντομότερο. 

- Η ΒΑΝΚ ΗΑΝϋΕΟΨΥ V. ΨΑΚ5ΖΑΨΙΕ 5.Α. και η Τράπεζα 
της Ελλάδος καλούνται να προχωρήσουν σε συμφωνία μέσα από την εν- 
δεδειγμένη Τραπεζική Πρακτική και διαδικασία για την υλοποίηση των 
ανωτέρω αναφερομένων όρων. 

Η Ελληνική πλευρά υπέβαλε εκ νέου το αίτημα για την αγορά στη 
Βαρσοβία καταλλήλων κτιρίων ή οικοπέδων για την ανέγερση κτιρίου 
Πρεσβείας και Πρεσβευτικής κατοικίας εκδηλώνοντας την επιθυμία η 
πληρωμή για την αγορά πρέπει να γίνει σε Πολωνικό νόμισμα από το 
λογαριασμό των Προξενικών Εισπράξεων. 

Η Πολωνική πλευρά υποσχέθηκε να διαβιβάσει το αίτημα στις αρμό¬ 
διες αρχές για εξέταση και να απαντήσει το συντομότερο δυνατόν. 

Η Ελληνική πλευρά θεώρησε την επίσκεψη του Πολωνού Α’ Αναπλη¬ 
ρωτή Υπουργού Οικονομικής Συνεργασίας με το Εξωτερικό Α. 
ΟΕΕΟΗΟ\ν5ΚΙ στην Αθήνα πολύ χρήσιμη. 

Οι διαπραγματεύσεις και συνομιλίες διεξήχθησαν σε ατμόσφαιρα φι¬ 
λίας, κατανόησης και ειλικρίνειας. 

Οι δύο πλευρές συμφώνησαν η 5η Σύνοδος της Μικτής Επιτροπής να 
γίνει στο Α’ εξάμηνο του 1992 στην Βαρσοβία. Η ακριβής ημερομηνία 
θα καθορισθεί διά της διπλωματικής οδού. 

Το παρόν Πρωτόκολλο συνετάγη στην Αθήνα στις 19 Απριλίου 1991 
σε δύο αντίτυπα, στην Ελληνική και Πολωνική γλώσσα. 

ΓΙΑ ΤΗΝ ΚΥΒΕΡΝΗΣΗ ΤΗΣ ΓΙΑ ΤΗΝ ΚΥΒΕΡΝΗΣΗ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ ΠΟΛΩΝΙΚΗΣ ΔΗΜΟΚΡΑΤΙΑΣ 
ΓΕΩΡΓΙΟΣ ΒΛΑΧΟΣ ΑΝϋΚΕΖΕΙ ΟΕΕΟΗΟΨ5ΚΙ 
ΠΑΡΑΡΤΗΜΑ 1 

ΜΕΛΗ ΤΗΣ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ 

1. ΓΕΩΡΓΙΟΣ ΒΛΑΧΟΣ Γενικός Γραμματέας Διεθνών Οικονο¬ 

μικών Σχέσεων Υπουργείου Εθνικής 
Οικονομίας, Επικεφαλής της Ελληνι¬ 
κής Αντιπροσωπείας 

1. ΥΠΟΥΡΓΕΙΟ ΕΘΝΙΚΗΣ ΟΙΚΟ¬ 
ΝΟΜΙΑΣ 

2. ΓΕΩΡΓΙΟΣ ΑΓΡΑΦΙΩΤΗΣ Δ/ντής Διακρατικών Οικονομικών 

Σχέσεων 

3. ΒΑΡΒΑΡΑ ΚΟΝΔΥΛΗ Τμηματάρχης Διακρατικών Οικονομι¬ 

κών Σχέσεων 

ΕΦΗΜΕΡ1Σ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


4. ΚΩΝ/ΝΑ ΚΑΤΣΑΡΟΤ 

II. ΥΠΟΥΡΓΕΙΟ ΕΞΩΤΕΡΙΚΩΝ 

5. ΧΡΙΣΤΙΝΑ ΜΠΑΛΑΝΟΥ 

III. ΥΠΟΥΡΓΕΙΟ ΓΕΩΡΓΙΑΣ 

6. ΒΑΣΙΛΕΙΑ ΛΑΔΟΥΚΑΚΗ 


Υπεύθυνη σχέσεων Ελλάδος - Πολω¬ 
νίας 

Σύμβουλος Πρεσβείας Β’ 


Αρμόδια για διμερείς σχέσεις με Ανα¬ 
τολικές χώρες 
IV. ΥΠΟΥΡΓΕΙΟ ΒΙΟΜΗΧΑΝΙΑΣ, 

ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 


7. ΠΑΥΛΟΣ ΖΗΚΑΣ 


8. ΙΟΥΛΙΑ ΜΑΡΙΝΟΥ 


9. ΑΠΟΣΤΟΛΟΣ ΓΙΟΒΑΝΗΣ 

10. ΧΡΙΣΤΟΔΟΥΛΟΣ ΖΩΝΙΔΗΣ 


11. ΑΝΔΡΕΑΣ ΑΔΡΑΚΤΑΣ 
V. ΥΠΟΥΡΓΕΙΟ ΕΜΠΟΡΙΟΥ 

12. ΔΗΜΗΤΡΙΟΣ ΓΙΑΝΝΟΣ 

13. ΑΝΙΤΑ ΜΑΥΡΟΜΙΧΑΛΗ 


Τμηματάρχης Δ/νσεως Διεθνών Σχέ¬ 
σεων (Βιομη/κός τομέας) 
Τμηματάρχης Δ/νσεως Διεθνών Δρα¬ 
στηριοτήτων και Δημοσίων Σχέσεων 
(Ενεργειακός τομέας) 

ΔΕΗ/ΔΠΝ Προϊστάμενος κατα¬ 
σκευών Δ/νση Περιφ. Νήσων 
ΔΕΗ Δ/ντής κλάδου κατασκευών της 
Δ/νσης Μελετών - Κατασκευών θερ¬ 
μοηλεκτρικών Έργων - ΔΜΚΘΗΕ 
ΔΕΗ/Δ/νση Προγραμματισμού 


Προϊστάμενος Τμήματος 
Εμπορική Ακόλουθος της Ελληνικής 
Πρεσβείας στη Βαρσοβία 
14. ΧΡΥΣΟΥΛΑ ΣΤΑΥΡΟΠΟΥΛΟΧΑρμόδια για την παρακολούθηση των 

εμπορικών σχέσεων με την Πολωνία 
Υπουργείο Εμπορίου 


15. ΑΝΑΣΤΑΣΙΑ ΜΠΑΡΤΖΗ 

VI. ΕΟΜΜΕΧ 

16. ΑΠΟΣΤΟΛΟΣ ΑΡΓΥΡΟΣ 

VII. ΤΡΑΠΕΖΑ ΕΛΛΑΔΟΣ 

17. ΙΚΑΡΟΣ ΠΕΤΡΟΠΟΥΛΟΣ 


18. ΚΩΝ/ΝΑ ΑΝΘΗ 


Αναπληρωτής Δ/ντής της Δ/νσης 
Διεθνών Σχέσεων 

Εντεταλμένος Τμηματάρχης της 
Δ/νσης Συναλλαγών με την Αλλο¬ 
δαπή 

Διερμηνέας Πολωνικής Γλώσσας 


ΠΑΡΑΡΤΗΜΑ» 

ΜΕΛΗ ΤΗΣ ΠΟΛΩΝΙΚΗΣ ΑΝΤΙΠΡΟΣΩΠΕΙΑΣ 


1. ΑΝϋΚΕΖΕΙ ΟΕΕΟΗΟΨδΚΙ 

2. ΜΑΚΕΚ ΚυΐΈΖΥΟΚΙ 

3. ΒΟΟϋΜΙΙ ΚΑΤΑ1 

4. ΚΥδΖΑΚϋ ΤυΤΑΚ 


Α' Αναπληρωτής Υπουργός Οικονομι¬ 
κής Συνεργασίας με το Εξωτερικό 
Αρχηγός της Πολωνικής Αντιπροσω¬ 
πείας 

Διευθυντής Διευθύνσεως, Αναπληρω¬ 
τής Αρχηγός της Αντιπροσωπείας 
Πρώτος Εμπειρογνώμων της 
Δ/νσεως Οικονομικής Συνεργασίας 
II, Γραμματέας Αντιπροσωπείας 
Σύμβουλος Υπουργού, Μέλος Αντι¬ 
προσωπείας 


5. ΐυΕΙΑΝΙΕΟΗ ' „ . „ 

Πρώτος Εμπειρογνωμων της Οικονο¬ 
μικής Δ/νσεως Μέλος Αντιπροσω¬ 
πείας 

6. ΚΚΖΥ5ΖΤΟΓ ΟΑ1Λ5 Πρώτος Εμπειρογνώμων του Υπουρ¬ 

γείου Βιομηχανίας, Μέλος Αντιπρο¬ 
σωπείας 

7. ΖϋΟΒΥΕΠΟΨ ΚΟΓΟϋΖΙΕΙδΚΙ Εμπορικός Ακόλουθος 

8. ΜΑΙΧΟΒΖΑΤΑ ΡΙδΑΚΖΕΨδΚΑ Εμπειρογνώμων της ΒΑΝΚ ΗΑΝ- 

ϋΙ,ΟΨΥ δ.Α. Μέλος Αντιπροσω¬ 
πείας 

9. ΚΥ5ΖΑΒΟ ϋΟΒΚΟίνΟΕδΚΙ Εμπορικός Σύμβουλος στην Αθήνα 

10. ΖΒΙΟΝΙΕ1Υ ΚϋΒΑΟΚΙ Αναπληρωτής Εμπορικός Ακόλουθος 

του Γραφείου Εμπορικού Συμβούλου 
στην Αθήνα 

-♦- 

Αριθ. 823 (4) 

Έγκριση εξαίρεσης από«την εφαρμογή των διατάξεων του ΑΝ 
1611/50 στους λογαριασμούς ταμιακής διαχείρισης και διαθεσί¬ 
μων των εκκλησιαστικών νομικών προσώπων που υπάγονται στο 
διαχειριστικό έλεγχο του ΟΔΔΕΠ. 

(Συνεδρίαση 476/18.6.91, θέμα 3) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) τα από 22.4.91 και 5.6.91 (ΑΠ 4783 και 5024) έγγραφα της 
Τράπεζας της Ελλάδος, Διεύθυνση Νομικών Υπηρεσιών, 

β) τη σκοπιμότητα διευκόλυνσης της τήρησης των λογαριασμών τα¬ 
μιακής διαχείρισης και διαθεσίμων κεφαλαίων των εκκλησιαστικών νο¬ 
μικών προσώπων που υπάγονται στο διαχειριστικό έλεγχο του ΟΔΔΕΠ, 
αποφάσισε τα ακόλουθα: 

Επιτρέπεται, κατ’ εξαίρεση των διατάξεων του ΑΝ 1611 /50, η άνευ 
ορίου τήρηση στις τράπεζες ή στο Ταχυδρομικό Ταμιευτήριο των λογα¬ 
ριασμών ταμιακής διαχείρισης και διαθεσίμων κεφαλαίων, των Ιερών 
Μητροπόλεων, Ιερών Ναών, Ιερών Μονών και λοιπών εκκλησιαστικών 
νομικών προσώπων που υπάγονται στο διοιχειριστικό έλεγχο του ΟΔ¬ 
ΔΕΠ. 

Οι διατάξεις προηγουμένων αποφάσεων της Νομισματικής Επιτρο¬ 
πής και της Τράπεζας της Ελλάδος, που είναι οιντίθετες με την παρούσα 
απόφαση καταργούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 10 Ιουλίου 1991 

Ο Πρόεδρος Τα Μέλη Η Γραμματέας 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



